Me johdamme.
Hei. Olen Sami. Virallisemmin Sami Armila.
Oletko koskaan miettinyt: "Miten päädyin tähän tilanteeseen?"
Jotta ymmärtäisitte, miten päädyin tähän, peruutetaan hieman.
SAMI
Isäni työskentelee puolustusvoimille.
Sen takia perheeni muuttaa usein.
Vaari sanoi aina: "Kaikki muuttuu, joten älä tappele sitä vastaan."
Tulossa ollaan.
Olen asunut monissa paikoissa, mutta mikään ei ole tuntunut kodilta.
Vaikeinta on hyvästellä kaverit.
Hei, Sami. -Hei. Tulitteko te hyvästelemään?
Lähdetkö sinä?
Onko sinulla vielä koripalloni?
Sori vain. -Kiitti. Nähdään.
TERVETULOA KOTIIN, SAMI
Joo. Nähdään.
TERVETULOA AURINGONKUKKIEN KANSASIIN
KUPPILA
Tämä oli siis uusi kaupunkimme. Ainakin toistaiseksi.
Yksi asia oli varmaa. Paikka ei ollut kovin monipuolinen.
Kun ei pysy yhdessä paikassa kovin pitkää aikaa,
laukkuaan ei koskaan halua purkaa kokonaan.
Olipa hauskaa. Nähdäänkö huomenna? -Kyllä vain.
Toisten mukaan uusia ystäviä on vaikea saada.
Se on helppoa tämän vaarilta saamani muistivihon ansiosta.
Siinä on vinkkejä keskustelun avaamiseen.
Olen tehnyt tämän niin monta kertaa, että tämä on helppo nakki.
"Kannattaa aina aloittaa hyvällä vitsillä.
Muista myös pistää persoonaa peliin."
Taas sitä mennään.
Heippa. Olen Sami Armila.
Hei vain. Olen Eppu. Mukava tavata.
Haluatko kuulla hassun vitsin? -Kerro pois.
Mikä meren lempikampaus on?
Ei hajuakaan.
Laineet.
Tajusitko?
Sanaleikki. Hassua.
Mitä teet täällä? Aiotko tehdä kurpitsapiiraan?
En todellakaan. Hoidan kurpitsamaatani.
Sen pitää olla vilpittömämpi kuin koskaan.
Minulla on kokemusta puutarhanhoidosta. Kaipaatko apua?
Kyllä. Se olisi hienoa.
Syksy on tuloillaan,
ja kurpitsat vaativat työtä Suurta kurpitsaa varten.
Ai mitä? -Suurta kurpitsaa.
Se nousee vilpittömimmästä kurpitsamaasta ja tuo lahjoja kilteille lapsille.
Sen täytyy valita maani tänä vuonna.
Eikö tämä kaikki tunnukin vilpittömältä?
NAPS!
Tämä näyttää vilpittömältä.
Ei niitä saa poimia vielä.
Nyt Suuri kurpitsa ei valitse minua. Olen tuomittu!
Sano sille sori puolestani.
Sivu 14. "Ystäviä saa hymyilemällä.
Osuvat kohteliaisuudet auttavat myös."
TOHTORI ON PAIKALLA
Tuoretta limonadia. Hienoa.
Herkullista.
Paljonko santsikuppi maksaa? -Hei! Mitä sinä oikein teet?
Tiedätkö, miten kauan sitruunoiden puristamiseen meni?
Anteeksi, mutta eikö se ole osa tätä hommaa?
Lue kyltti.
Olen psykiatri, en limonadikauppias.
Hymy ja kohteliaisuus.
Psykiatriaa vai? Mielenkiintoista. Onko asiakkaita paljon? Mistä te puhutte?
En voi kertoa. Olen vaitiolovelvollinen.
Tiedätkö, mikä meren lempikampaus on?
Joo, joo. Laineet. Vanha vitsi.
Kuule kaveri. Jos tarvitset ammattiapua, varaa aika.
Hoidan kaikenlaista.
Ahdistusta, fobioita, itseluottamusongelmia ynnä muuta.
Pahoittelut. Seuraava asiakkaani saapui. Hän pitää pöpöistä.
Hei, Rapa-Ripa. Istu. -Rapa-Ripako?
En ymmärrä. Ei ystävien saaminen ole aiemmin ollut näin vaikeaa.
Löydän yleensä vihkosta sopivaa sanottavaa mutten näille tyypeille.
Harhainen valelääkäri,
kaveri, joka palvoo jotain Suurta kurpitsaa,
ja tyyppi, jonka nimi on Rapa-Ripa.
Oletpa sinä ilo silmälle.
Koirat tekevät maailmasta paremman.
Vihdoinkin tämä paikka tuntuu normaalilta.
JUMANTSUIKKA!
Voisi luulla, että olen hämärän rajamailla.
Onko tämä pallosi?
Ihan kuin sillä olisi oma tahto. Kiitos, että nappasit sen.
Eipä kestä. Olen Sami. Sami Armila.
Olen Jaska Jokunen. Kiitos vielä.
Haluatko nähdä hiekkalinnani?
Oletko täällä perhelomalla? -Itse asiassa muutimme tänne juuri.
Isäni on armeijassa, ja hän sai siirron.
Niinkö? Minunkin isäni oli armeijassa.
Nyt hän on parturi. -Fiksua. Leikattavia hiuksia riittää aina.
Mitä olet mieltä?
Tiedätkö, mikä meren lempikampaus on? -Laineet.
Äiti kutsuu. Minun pitää mennä.
Jos huomenna ehdit, voisimme...
Nähdään, äiti. Minäkin uskon, että päivä menee paremmin.
"Jos haluat tavata uusia ystäviä, selvitä, missä he tapaavat."
Pitsaa. Tietenkin. Kukapa pitsasta ei tykkäisi?
Olisittepa nähneet hänet.
Hän asteli paikalle tervehtimättä ja joi limonadini.
Kuka tekee niin?
En voi mennä tuonne.
Mitä voin sanoa?
Varo vähän! -Pois tieltä!
KRÄSH!
Mitä tapahtuu?
Mitä kävi? -Mitä se oli?
Mikä tuo on, Pave?
Tämä oli vain koeajo mäkiautokisaa varten.
Ohjaus vaatii työstöä. -Mitä?
Ettekö ole kuulleet? Suuri mäkiautokisa tulee kaupunkiin.
Voittajajoukkue saa pokaalin ja vuoden ilmaiset pitsat.
Mäkiautokisa! -Pokaali!
Ilmaista pitsaa!
"Sami, varmin tapa saada ystäviä on olla voittaja.
Kaikki pitävät voittajista."
Tarvitsen vain parin.
Oletko parini? -Joo.
Pokaali on meidän. -Haluatko...
Haluatko olla... -Maisa!
Anteeksi. Haluatko olla...
Onko sinulla... -Amadeus!
Ryhdytkö parikseni, Ressu?
Nopeat syövät hitaat, Jasu.
Voitko kuvitella Jaska Jokusen ratin taakse?
Hän ei osaa edes ajaa nurmikkoa.
Hei taas. Muistatko minut rannalta? -Totta kai, Sami.
Ryhdytkö parikseni, Jaska Jokunen?
Totta kai.
Kiva päästä aloittamaan.
Hei!
Auton rakentamista varten tarvitaan monia juttuja.
Nauloja, vaneria ja liimaa.
MUKS!
Tämä on kiusallista. -Olet se limonadityttö.
Suo anteeksi. Tarvitsen ratin mäkiautooni.
Tiedät säännöt. Naiset ensin. Anna se tänne.
Parini sanoi, että hän haluaa juuri tämän.
Niinkö? Kuka parisi mahtaa olla? -Poika nimeltä Jaska Jokunen.
Niinkö? Kylläpä olet onnekas.
Mitä tarkoitat? -Saat nähdä.
Missä hän muuten on? Luopuiko hän jo leikistä?
Ei. Hän kerää autotarvikkeita romuttamolta.
Onnea matkaan.
Tarvitset muutakin kuin tämän ratin, jos aiot voittaa Jaskan kanssa.
Anna olla. Emme tarvitse onnea. -Totta. Tarvitsette ihmeen.
Pidä hyvänäsi, tulokas.
Tässä korttini. Saatat tarvita juttuseuraa kisan jälkeen.
Kiitos työkalujen lainasta, isä.
Hei, Sami. -Tuossa hän on. Hei, Jaska Jokunen.
Mihin vanhoja putkia tarvitaan?
Katsoin kuvia vanhoista hot rodeista, ja niiden kyljissä on putkia.
Onpa fiksua.
Emme kulje nopeammin, mutta se pelottaa kilpailijoita.
En tarkoittanut ihan tällaisia pyöriä.
Näillä ei kisaa voiteta.
Kärrysi pyörät ovat täydelliset. -Niinkö?
Enpä tiedä. Kärry on siskoni.
Teknisesti lainaat vain niitä pariksi päiväksi.
Me todella tarvitsemme ne.
Palautamme ne kisan jälkeen, ja kärry on kuin uusi.
Pyörät on siis hankittu. -Hienoa. Ryhdytään rakennushommiin.
"Yhteiset mielenkiinnon kohteet luovat ystävyyttä."
Pidätkö baseballista? -Todellakin. Entä sinä?
Suvussani on ollut paljon pelaajia.
Isosetäni Eugene Benson pelasi afroliigassa.
Mikä se on?
Aikoinaan tumma- ja vaaleaihoiset eivät saaneet pelata yhdessä,
joten tummaihoiset perustivat oman liigan.
Jackie Robinson pelasi siellä.
Vau. Sinulta voi oppia paljon, Sami.
Minä muuten valmennan baseball-joukkuetta. -Niinkö? Oletteko te hyviä?
Mottoni on: "Ensimmäinen voi olla, vaikkei voita."
En ole kuullutkaan tuota.
Vaarini sanoi aina: "Sami, on parempi tehdä itse kuin ostaa."
Niin minunkin vaarini. Yleensä joulun ja synttärien aikaan.
Saisinko pihdit?
Mistä musiikista sinä pidät?
Suosikkejani ovat Stevie Wonder, Little Richard
sekä tietenkin soulin kummisetä James Brown.
Kenties Jaska hänkin.
Enpä usko.
Olen kuunnellut tätä viime aikoina. Se on John Coltranea.
Kuuntele tarkkaan, Jaska. Jazzissa on yhtenäisiä sointukiertoja.
Ole tarkkana. Siinä on myös improvisoituja osioita.
Tunnetko sen?
Pidän siitä.
KLONK!
Kiitti.
Oletko miettinyt, mikä haluat olla isona?
En ole varma. Olen aina pitänyt ulkoavaruudesta.
Ehkä voisin joskus mennä sinne kuten Neil Armstrong.
Armstrong kuulostaa vähän Armilalta.
Vitsikästä.
Entä sinä, Jaska? -Haluaisin olla baseball-ammattilainen.
Pääsisin kiertämään maata.
Olisin aina menossa. Se olisi aikamoista.
Olen muuttanut usein.
Elämä tien päällä saattaa kuulostaa hienolta,
mutta se ei ole sitä.
Tiedätkö, mitä tarvitsemme? Salaisen kädenpuristuksen.
Ei noin.
Auton naamiointi oli loistoidea.
Kukaan ei saa varastaa sen ulkoasua, kun käymme koeajolla.
Pomo, ilmanvastus lisääntyy nopeuden neliön mukaan.
Muotoilumme onnistuminen perustuu fysiikkaan.
Kuulostaa ihan kivalta, Maisa, mutta haluamme monsteriauton.
Nosta masto, Rapa-Ripa.
Niin kuin Magellanin laiva Victoria kiersi maapallon,
niin mekin kierrämme naapuruston ja voitamme kisan.
Voinko kysyä yhtä asiaa? Mikä tuo poika tekee kurpitsamaallaan?
Kuka? Eppuko? Hänellä on oikkunsa.
Hän on mahtava tyyppi, kun häneen tutustuu.
Hän on parhaita ystäviäni.
Ikävöit varmaan parasta ystävääsi. -Mikä paras ystävä edes on?
Mielestäni paras ystävä on erityinen ja erilainen.
Häneen voi luottaa täysin, ja hän pitää ystävänsä puolia.
Paras ystävä tuntee sinut paremmin kuin sinä itse.
Koirasi on tosi outo, Jaska. -Älä muuta sano.
Tämä on erityinen hetki.
Voittamattoman ensimmäinen tulikoe.
VOITTAMATON
Järjestelmät tarkistettu. Entä kypärät?
Tarkistettu. Turvavyöt.
Tarkistettu. Ohjaus.
Tarkistettu. -Selvä.
Olemme valmiita laukaisuun. Kolme, kaksi, yksi.
Hidastetaan vauhtia.
Emme voi voittaa, jos vain jarrutat.
Katsotaan, mihin auto pystyy.
Mitä sinä teet? Älä jarruta.
Sori.
Uskallapas! Ei jarruja.
Tiedän, mitä teen.
Sami.
Katso, mitä teit. Käskin olla jarruttamatta.
Mitä? Yritin estää meitä kolaroimasta.
Mikset kuunnellut minua?
Pojat, se limonadityttö oli oikeassa sinusta.
Mitä tuo tarkoittaa?
Anna olla.
On jo myöhä. Minun pitää mennä kotiin.
RESSU
Vihkossa ei ole viisauksia tähän tilanteeseen.
VOITTAMATON
Miten minä nyt saan ystäviä täältä?
Kuka siellä?
Mitä... -En...
Sano sinä ensin.
Olen yllättynyt, että palasit.
Minä en yleensä luovuta enkä aio aloittaa nyt.
En ole koskaan voittanut mitään,
ja uskon, että me voimme voittaa kisan.
Niinkö?
Entä automme? -Ei se ole niin huonossa kunnossa.
Voimme saada sen kuntoon kisaa varten, jos vain teemme yhteistyötä.
Haluatko yhä olla parini?
Tietenkin.
Laita se autoon. -Otan tuon.
Minä otan tämän. -Ota tämä.
Tästä tulee pitkä ilta.
Tervetuloa mäkiautomestaruuskisaan.
Tämä upea yhdistelmä mutkia, kaarteita ja mäkiä testaa kisaajia.
Palkintona on vuoden pitsat,
kun tämä 30-metrinen mäki haastaa nuoret hurjapäät.
Anna mennä, kultamussukka.
Nopeasti. Aika käy vähiin.
30 sekunnin kortti on ylhäällä. Kisa alkaa pian.
Vaarini sanoin: "Voitto on otettava, jos sen haluaa."
YSTÄVYYS
Haluatko voittaa, Jaska Jokunen?
Otetaan voitto kotiin.
Kisa alkaa!
Jännittävä startti. Tellu ja Amadeus siirtyvät johtoon.
Jarruta oikealla nyt!
Rohkea veto Samilta ja Jaskalta.
Vasen!
Se toimii.
Kielo, ohjauslaite hajosi. -Se ei kuulunut suunnitelmaan.
Niele pölyä.
Tellu ja Amadeus johtavat yhä,
mutta Sami ja Jaska tulevat lujaa perässä.
Ei jarruteta. Kallistetaan kaarteessa.
Oletko varma? -Luota minuun.
Me johdamme.
En näe mitään.
Kuka laittoi köyden tähän? Se voi olla vaarallinen.
Hupsis.
Pääsemme sen ohi.
Muut eivät pääse. Lukitse jarrut, kun käsken.
Mitä? Ei. Me voimme voittaa.
Nyt!
Hyvä tavaton.
Voitto!
Voittopokaali menee Tellulle ja...
Kiitos. Minä hyväksyn. Olen valmistellut pikku puheen.
Uskomatonta. Melkein onnistuimme.
Kaiken kokemamme jälkeen hävisimme typerän jätskikärryn takia.
Mikä tragedia.
Miten voit vain seisoa siinä? Eikö sinulla ole sanottavaa?
Etkö sinä edes halunnut voittaa kisaa?
Kisa oli kaikki kaikessa minulle. Ajattelin, että jos voittaisin, se...
Mitä?
Se auttaisi minua sopeutumaan ja saamaan ystäviä.
Halusin tehdä vaikutuksen ja kuulua joukkoon.
Miksi heitit kaiken menemään?
En halunnut, että näin kävisi muille.
Voitto ei ole tärkeintä.
Ethän ole pettynyt, että valitsit minut pariksi?
En lainkaan.
Sinuun tutustuminen on ollut vuoden paras juttu.
Sori, etten tajunnut, miten vaikeaa on yrittää saada ystäviä kaiken aikaa.
Se on rankkaa.
En tiedä, mitä minusta ajatellaan tai sovinko porukkaan.
En koskaan ehdi tutustua keneenkään kunnolla.
Ketään ei kiinnosta tutustua minuun.
Minua kiinnostaa. On hienoa, että olet ystäväni.
Vaikkemme voittaneet, olisi ollut kiva edes päästä maaliin.
Jotkut syntyvät voittajina. En halua kehuskella, mutta...
Näittekö, mitä Jaska ja uusi poika tekivät?
Toivottavasti he ovat kunnossa. -Mennäänkö katsomaan?
Katsokaa. Tuolla he ovat. -Mitä?
Katsokaa. -Hetkinen.
Mitä tapahtuu? -Minne te menette?
Mitä te tuijotatte? Minä voitin.
Voi ei.
Älkää luovuttako.
Selviätte kyllä.
Hurraavatko he meille, Jaska? -Älkää luovuttako!
Hyvä! -Jatkakaa!
Tsemppiä. -Sami!
Taitavat hurrata.
Vielä vähän matkaa!
Olemme melkein perillä.
Sinä onnistuit.
Ei, vaan me onnistuimme.
Kuten sanoit, ensimmäinen voi olla, vaikkei voita.
Näimme, mitä te teitte. -Niin.
Se oli Samin idea.
Jos hän ei olisi tehnyt niin, teillä olisi jätskiä päällänne.
Hienoa, Sami. -Hyvää työtä, Jaska.
Sinä siinä!
Haluan sanoa yhden asian.
Se oli aika sisukas liike. Pelastit päivän.
Minä tarjoan pitsat tänään. Tai siis me.
Tulen kohta. Vanhemmillani on asiaa.
Nähdään illalla.
Näittekö, mitä minä ja ystäväni Jaska teimme?
No joo, te onnistuitte.
Sitten kaarre meni leveäksi, ja me ohitimme teidät.
Vain seuraavaan mutkaan asti.
Se oli osa suunnitelmaamme.
Kiva, että tulit, Sami.
Hei, Jaska. Sori, että myöhästyin. Vanhemmillani oli tärkeitä uutisia.
Isäni sai uuden työn. Se tarkoittaa... -Sinä muutat pois.
Mitä? Muuttaako Sami? Ei kai.
Ei. Työpaikka on täällä.
Me viihdymme täällä. Jäämme tänne.
Ota palanen, Sami. -Kiitti, Rapa-Ripa.
Coltranea. Hyvä valinta.
Hei, Sami. Pelaamme baseballia huomenna.
Haluatko tulla? -Nähdään siellä.
Jaskan parina oleminen opetti minulle pari asiaa ystävyydestä.
He eivät ole täydellisiä. Minäkään en ole.
Voimme silti selvitä yhdessä ystävinä tiukoistakin paikoista.
Hei, Sami. Pidimme sinulle paikkaa.
Tule tänne.
Siitähän ystävyydessä on kyse.
ARMILA
On varmaan hienoa purkaa laukku vihdoinkin lopullisesti.
Todellakin.
"Koti on löytynyt, kun on hyvien ystävien ympäröimä."
Sanoiko vaarisi niin?
Ei. Minä keksin sen itse.
Oletteko valmiita puistoretkeä varten? Pitäkää kiinni.
Isoveli!
PERUSTUU CHARLES M. SCHULZIN TENAVAT-SARJAKUVAAN
Suomennos: Pauliina Munukka
Tekstitystuotanto: DUBBING BROTHERS
KIITOS, KIPINÄ. OLET AINA SYDÄMISSÄMME.